CELEX: 62009CN0404
Language: hu
Date: 2009-10-20 00:00:00
Title: C-404/09. sz. ügy: 2009. október 20-án benyújtott kereset — Az Európai Közösségek Bizottsága kontra Spanyol Királyság

16.1.2010   
            
            
               HU
            
            
               Az Európai Unió Hivatalos Lapja
            
            
               C 11/15
            
         2009. október 20-án benyújtott kereset — Az Európai Közösségek Bizottsága kontra Spanyol Királyság
   (C-404/09. sz. ügy)
   2010/C 11/26
   Az eljárás nyelve: spanyol
   
      Felek
   
   
      Felperes: az Európai Közösségek Bizottsága (képviselők: F. Castillo de la Torre, D. Recchia és J.-B. Laignelot meghatalmazottak)
   
      Alperes: Spanyol Királyság
   
      Kereseti kérelmek
   
   
               —
            
            
               A Bíróság állapítsa meg,
               
                           a)
                        
                        
                           hogy a Spanyol Királyság — mivel anélkül engedélyezte a „Fonfría”, „Nueva Julia” és „Los Ladrones” külszíni bányászati kitermeléseket, hogy az engedélyt olyan vizsgálattól tette volna függővé, amely lehetővé teszi a létező külszíni kitermelési projektek közvetlen, közvetett és együttes hatásainak megfelelő módon történő azonosítását, leírását és értékelését — nem teljesítette a 97/11/EGK irányelv által módosított, az egyes köz- és magánprojektek környezetre gyakorolt hatásainak vizsgálatáról szóló, 1985. június 27-i 85/337/EGK tanácsi irányelv (1) 2. és 3. cikkéből, valamint az 5. cikkének (1) és (3) bekezdéséből eredő kötelezettségeit;
                        
                     
                           b)
                        
                        
                           hogy 2000-től, az „Alto Sil” különleges védelmi területté (a továbbiakban: KVT) való minősítésének időpontjától kezdve a Spanyol Királyság
                           
                                       —
                                    
                                    
                                       mivel a „Nueva Julia” és „Los Ladrones” külszíni bányászati kitermeléseket anélkül engedélyezte, hogy az említett projektek lehetséges hatásait megfelelő vizsgálatnak vetette volna alá; és mindenestre anélkül, hogy teljesítette volna a projekt megvalósítását azon veszély ellenére lehetővé tevő feltételeket, amelyet az említett projektek a siketfajd fajra jelentettek, amely az egyik olyan érték, amely indokolta az „Alto Sil” KVT-vé való minősítését, és — alternatív megoldás hiányában — elsődlegesen fontos közösségi érdekre figyelemmel és csak miután értesítette a Bizottságot a szükséges kiegyenlítő intézkedésekről a Natura 2000 hálózat egységességének biztosítása érdekében; és
                                    
                                 
                                       —
                                    
                                    
                                       mivel elmulasztotta megtenni a siketfajd élőhelyei károsodásának elkerüléséhez szükséges intézkedéseket, valamint — az említett KVT kijelölését indokoló — fajnak a „Feixolín”, „Salguero-Prégame-Valdesegadas”, „Fonfría”, „Ampliación de Feixolín” és „Nueva Julia” bányák által okozott jelentős megzavarása elkerüléséhez szükséges intézkedéseket;
                                       az „Alto Sil” KVT-t illetően nem teljesítette a 92/43/EGK irányelv (2) 7. cikkével együtt értelmezett 6. cikkének (2), (3) és (4) bekezdéséből eredőkötelezettségeit;
                                    
                                 
                     
                           c)
                        
                        
                           hogy 1998 januárjától a Spanyol Királyság
                           
                                       —
                                    
                                    
                                       mivel a „Feixolín”, „Salguero-Prégame-Valdesegadas”, „Fonfría”, és „Nueva Julia” kitermeléseket illetően elmulasztotta megtenni azon ökológiai érdek védelméhez szükséges intézkedéseket, amellyel az „Alto Sil” javasolt terület nemzeti szinten rendelkezett,
                                    
                                 az „Alto Sil” javasolt területet illetően nem teljesítette a C-117/03. sz., Società Italiana Dragaggi SpA és társai kontra Ministero delle Infrastrutture e dei Trasporti and Regione Autonoma Friuli Venezia Giulia ügyben 2005. január 13-án hozott ítéletben (EBHT 2005., I-167. o.), valamint a C-244/05. sz., Bund Naturschutz in Bayern eV és társai kontra Freistaat Bayern ügyben 2006. szeptember 14-én hozott ítéletben (EBHT 2006., I-8445. o.) a Bíróság által adott értelmezésből eredő kötelezettségeit, és
                        
                     
         
               d)
            
            
               hogy 2004 decemberétől a Spanyol Királyság
               
                           —
                        
                        
                           mivel (a „Feixolín”, „Salguero-Prégame-Valdesegadas”, „Fonfría”, és „Nueva Julia” kitermelések esetében) az említett kitermelések lehetséges hatásainak megfelelő vizsgálata nélkül engedélyezte a külszíni bányászati tevékenységet — amely jelentős hatással lehet az „Alto Sil” közösségi jelentőségű természeti terület (a továbbiakban: KJTT) kijelölését meghatározó értékekre —, és mindenesetre anélkül, hogy teljesítette volna az említett projektek megvalósítását lehetővé tevő feltételeket, azon veszély ellenére, amelyet az említett projektek az „Alto Sil” kijelölését indokoló értékekre jelentettek, és — alternatív megoldás hiányában — kizárólag elsődlegesen fontos közösségi érdekre figyelemmel és mindössze értesítve a Bizottságot a szükséges kiegyenlítő intézkedésekről a Red Natura 2000 hálózat egységességének biztosítása érdekében.
                        
                     
                           —
                        
                        
                           mivel e projekteket illetően elmulasztotta megtenni a fajok élőhelyei károsodásának elkerüléséhez szükséges intézkedéseket, valamint a „Feixolín”, „Salguero-Prégame-Valdesegadas”, „Fonfría”, „Nueva Julia” és „Ampliación de Feixolín” kitermelések által a fajoknak okozott zavarok elkerüléséhez szükséges intézkedéseket
                        
                     a Spanyol Királyság az „Alto Sil” KJTT-t illetően nem teljesítette a 92/43/EGK irányelv 6. cikkének (2), (3) és (4) bekezdéséből eredő kötelezettségeit;
            
         
               —
            
            
               a Spanyol Királyságot kötelezze a költségek viselésére.
            
         
      Jogalapok és fontosabb érvek
   
   A Bizottság tudomására jutott, hogy a Minero Siderúrgica de Ponferrada (MSP) vállalkozás számos olyan külszíni szénbányát üzemeltet, amelyek befolyásolhatják azon terület természeti értékeit, amelyet a Castilla y León autonóm közösség északnyugati, León tartományában elhelyezkedő „Alto Sil” nevű közösségi jelentőségű természeti területnek (KJTT) javasoltak (ES0000210). Az információk nem csak több külszíni szénkitermelés egyidejű létezését erősítették meg, hanem ezenkívül azt is, hogy a külszíni bányászati tevékenység új, már engedélyezett vagy engedélyezés alatt álló kitermelések útján folytatódni fog.
   Ami a 85/337/EGK irányelvet illeti, a Bizottság szerint a három vitás kitermelés esetében nem vették figyelembe a legsérülékenyebb fajokra kifejtett lehetséges közvetett, együttes és szinergikus hatásokat.
   A Bizottság úgy véli, hogy a szóban forgó projektek jellegét, egymáshoz való közelségét és tartós hatásait figyelembe véve, az említett projektek környezetvédelemre kifejtett jelentős hatásai ismertetésének, a 85/337/EGK irányelv IV. melléklete előírásainak megfelelően, ki kell terjednie a „közvetlen és […] közvetett, másodlagos, kumulált, rövid, közép- és hosszú távú, tartós és átmeneti […] [hatásra]”.
   Ami az élőhelyekre vonatkozó 92/43 irányelvet illeti, a kérelem elsősorban a siketfajd és a barna medve fajokra hivatkozik. A Bizottság úgy véli, hogy a kitermelések e fajokra gyakorolt hatása nem értékelhető kizárólag e fajok védelmi területe közvetlen károsodásának viszonylatában, hanem figyelembe kell venni az e fajok megújulására potenciálisan alkalmas élőhelyek jelentős feldarabolódását, rongálódását és károsodását, valamint a fajok megzavarásának növekedését; mindezen szempontokat nem vették figyelembe. Ehhez járul még a végleges elszigetelődés veszélye, mint a populáció mozgásának és feldarabolódásának következménye.
   Összességében a Bizottság szerint a szóban forgó bányák súlyosbítják azon tényezőket, amelyekről feltehetően e fajok fogyatkozását okozzák, és ez nem teszi lehetővé a hatóságok számára, hogy az érintett tevékenységek e fajokra kifejtett jelentős hatásainak hiányára következtessenek.
   Ezért a Bizottság úgy véli, hogy nem került sor a siketfajd és a barna medve fajokra gyakorolt lehetséges hatások olyan vizsgálatára, amely a 6. cikk (3) bekezdése értelmében megfelelőnek tekinthető. A Bizottság szerint ha ilyen vizsgálatra sok került volna, az legalább arra a következtetésre vezetett volna, hogy nem áll fenn az a bizonyosság, amelyet az ítélkezési gyakorlat megkövetel az engedélyezett projektek által e veszélyeztetett fajokra gyakorolt jelentős hatás hiányával kapcsolatban. Ez azt feltételezi, hogy a hatóságok csak azután engedélyezhették volna az említett külszíni kitermelési projekteket, hogy megállapították a 6. cikk (4) bekezdése feltételeinek együttes fennállását; nevezetesen alternatív — a „nulla lehetőséget” is magában foglaló — megoldás hiányában, először azonosítani kell az e cikkben foglalt kivételes szabályok alkalmazását igazoló, elsődlegesen fontos közösségi érdekeket és adott esetben meg kell határozni a megfelelő kiegyenlítő intézkedéseket.
   
      (1)  HL L 175., 40. o.; magyar nyelvű különkiadás 15. fejezet, 1. kötet, 248. o.
   
      (2)  A természetes élőhelyek, valamint a vadon élő állatok és növények védelméről szóló, 1992. május 21-i 92/43/EGK tanácsi irányelv (HL L 206., 7. o.; magyar nyelvű különkiadás 15. fejezet, 2. kötet, 102. o.).